Document ID: 32013R0768

Title and Content:
ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 768/2013 ΤΗΣ ΕΠΙΤΡΟΠΉΣ της 8ης Αυγούστου 2013 για την τροποποίηση του κανονισμού (ΕΚ) αριθ. 917/2004 για λεπτομέρειες εφαρμογής του κανονισμού (ΕΚ) αριθ. 797/2004 του Συμβουλίου όσον αφορά μέτρα βελτίωσης των συνθηκών παραγωγής και εμπορίας των προϊόντων μελισσοκομίας Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 110 σε συνδυασμό με το άρθρο 4, Εκτιμώντας τα ακόλουθα: (1) Ο κανονισμός (ΕΚ) αριθ. 917/2004 της Επιτροπής (2) θεσπίζει διατάξεις σχετικά με την εφαρμογή των εθνικών μελισσοκομικών προγραμμάτων που προβλέπονται στο άρθρο 105 του κανονισμού (ΕΚ) αριθ. 1234/2007. Σύμφωνα με το άρθρο 2 παράγραφοι 2 και 3 του κανονισμού (ΕΚ) αριθ. 917/2004, οι ενέργειες των μελισσοκομικών προγραμμάτων που προβλέπονται για κάθε έτος της τριετούς περιόδου εκτελούνται πριν από τις 31 Αυγούστου του οικονομικού έτους στο οποίο αναφέρονται και οι σχετικές πληρωμές πραγματοποιούνται κατά τη διάρκεια του οικονομικού έτους, το οποίο αρχίζει στις 16 Οκτωβρίου του ιδίου έτους και λήγει στις 15 Οκτωβρίου του επόμενου έτους. Ως εκ τούτου, τα κράτη μέλη δεν μπορούν να εκτελέσουν ενέργειες για τη μελισσοκομία από την 1η Σεπτεμβρίου του έτους του μελισσοκομικού προγράμματος έως τη 15η Οκτωβρίου του ιδίου έτους. (2) Για να αποφευχθεί το κενό μεταξύ της εκτέλεσης και της χρηματοδότησης των ενεργειών για τη μελισσοκομία, οι σχετικές ημερομηνίες πρέπει να αλλάξουν ώστε να μπορούν να εκτελεστούν ενέργειες καθ’ όλη τη διάρκεια του έτους. (3) Η χρηματοδοτική συνεισφορά της Ένωσης στα εθνικά μελισσοκομικά προγράμματα βασίζεται στο μελισσοκομικό κεφάλαιο/αριθμό κυψελών σε κάθε κράτος μέλος, όπως παρατίθεται στο παράρτημα I του κανονισμού (ΕΚ) αριθ. 917/2004. (4) Σύμφωνα με το άρθρο 109 του κανονισμού (ΕΚ) αριθ. 1234/2007, τα κράτη μέλη υπέβαλαν τα εθνικά μελισσοκομικά τους προγράμματα και επικαιροποίησαν τον αριθμό των κυψελών, όπως προβλέπεται στο άρθρο 1 στοιχείο α) του κανονισμού (ΕΚ) αριθ. 917/2004. Το παράρτημα I του κανονισμού (ΕΚ) αριθ. 917/2004 θα πρέπει να περιλαμβάνει τον επικαιροποιημένο αριθμό κυψελών. (5) Ο κανονισμός (ΕΚ) αριθ. 917/2004 θα πρέπει συνεπώς να τροποποιηθεί αναλόγως. (6) Οι τροποποιήσεις που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 917/2004 τροποποιείται ως εξής: 1) Στο άρθρο 2, οι παράγραφοι 2 και 3 αντικαθίστανται από το ακόλουθο κείμενο: «2. Κάθε έτος το μελισσοκομικού προγράμματος (“μελισσοκομικό έτος”) διαρκεί 12 διαδοχικούς μήνες από την 1η Σεπτεμβρίου έως τις 31 Αυγούστου. 3. Οι ενέργειες των μελισσοκομικών προγραμμάτων που προβλέπονται για κάθε μελισσοκομικό έτος εκτελούνται εξ ολοκλήρου εντός του οικείου μελισσοκομικού έτους. Οι πληρωμές που αφορούν ενέργειες οι οποίες εκτελέστηκαν κατά τη διάρκεια κάθε μελισσοκομικού έτους πραγματοποιούνται εντός της 12μηνης περιόδου που αρχίζει στις 16 Οκτωβρίου του εν λόγω μελισσοκομικού έτους και λήγει στις 15 Οκτωβρίου του επόμενου έτους.». 2) Το παράρτημα I αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από το μελισσοκομικό έτος 2014 αρχής γενομένης από την 1η Σεπτεμβρίου 2013. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Αυγούστου 2013.

Classification Labels:
105
318
317
17
588

Label Descriptions:
{"105": "ΚΤΗΝΟΤΡΟΦΙΑ", "318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 2442
711
1005
1155

EuroVoc IDs (Expanded): 2442
711
1005
1155

Dataset Source: meu

Split: test